Metanotiol

Metanotiola edo  metil merkaptanoa konposatu organikoa da, CH3SH formula duena, tioeterren taldekoa eta organosufre konposatua. Ustel usaineko gasa da. Uretan, etanoletan eta dietil eterretan disolbagarria da. Sukoia eta toxikoa da.

Metanotiola produktu naturala da eta pertsonen eta animalien odolean, garunean eta beste ehun batzuetan aurkitzen da. Animalien gorotzetatik askatzen da. Naturalki agertzen da zenbait elikagaitan, hala nola fruitu lehor batzuetan eta gazta batzuetan. Metil merkaptanoa paduretan deskonposatzen ari den materia organikotik askatzen da eta gas naturalean ere agertzen da. Hainbat prozesu industrial kimikoen azpiproduktu gisa ere agertzen da, adibidez papera egiteko Kraft prozesuan.

 Sintesia 
Metanotiola sintetizatzeko metanoa hidrogeno sulfuroarekin erreakzionarazten da aluminio oxidoa katalisatzaille gisa usatuz.

 CH3OH + H2S → CH3SH + H2O

 Erabilera 
Metanotiola erreaktibo kimiko gisa baliatzen da pestizidak, erregaiak eta beste produktu kimiko batzuk, metionala kasurako, sintetizateko. Usainik ez duten gasei usaina emateko ere usatzen da.

 Toxikotasuna 
Metanotiola arnastuz gero heriotza gerta daiteke arnas-paralisiagatik. Halaber narritagarria da begientzat eta arnas-aparatuarentzat.

 ·Erreferentziak